– Numele premierului apare in stenogramele din “Dosarul ASF”: “Vrea sa dea Ponta o ordonanta… Victor nu e de acord sa-i dea lui toata puterea…ca s-a vorbit cu Victor… Pentru ca asa vrea Ponta, probabil pe mana cu ceilalti!” Sunt mentionati mai multi lideri PNL, printre care si Crin Antonescu.

DNA este din ce in ce mai aproape de premierul Victor Ponta. Numele prim-ministrului apare in stenogramele din “Dosarul ASF” prezentate joi seara, 6 martie 2014, la Realitatea Tv, dosar in care procurorii cer urmarirea penala a fostului ministru de Finante Daniel Chitoiu si in care a fost arestat deja fostul sef ASF, Dan Radu Rusanu. Mentionarea premierului Ponta are loc in contextul privind discutiile legate de Ordonanta de Urgenta prin care s-au adus modificari Autoritatii de Supraveghere Financiara. De asemenea, in aceleasi stenograme apare si numele presedintelui PNL Crin Antonescu, iar alti lideri liberali au fost chiar interceptati, in timp ce discutau cu Daniel Tudor, fost sef al ASF, despre care procurorii sustin ca a fost eliminat din conducere de gruparea Chitoiu-Rusanu.

Evident ca toate aceste stenograme, scurse in presa chiar daca dosarul nu este unul public, nu au nicio relevanta juridica, daca nu sunt coroborate cu alte probe concrete. Pana la acel moment, ele nu reprezinta decat simple discutii. Aceleasi stenograme au insa o “valoare” mult mai mare. Ele reprezinta pretextul perfect pentru ca DNA sa ceara aviz pentru inceperea urmaririi penale a premierului Victor Ponta, tinta procurorilor in acest dosar, asa cum Lumeajustitiei.ro a dezvaluit in urma cu mai mult timp. Practic, Laura Codruta Kovesi poate cere oricand inceperea urmaririi penale fata de Victor Ponta. Iar ulterior, presedintele Traian Basescu poate dispune suspendarea lui Ponta din functie, in baza articolului 109 din Constitutie care prevede urmatoarele:

Publicitate

“(1) Guvernul raspunde politic numai in fata Parlamentului pentru intreaga sa activitate. Fiecare membru al Guvernului raspunde politic solidar cu ceilalti membri pentru activitatea Guvernului si pentru actele acestuia.

(2) Numai Camera Deputatilor, Senatul si Presedintele Romaniei au dreptul sa ceara urmarirea penala a membrilor Guvernului pentru faptele savarsite in exercitiul functiei lor. Daca s-a cerut urmarirea penala, Presedintele Romaniei poate dispune suspendarea acestora din functie. Trimiterea in judecata a unui membru al Guvernului atrage suspendarea lui din functie. Competenta de judecată apartine Inaltei Curti de Casatie si Justitie.

(3) Cazurile de raspundere si pedepsele aplicabile membrilor Guvernului sunt reglementate printr-o lege privind responsabilitatea ministeriala“.

Pe de alta parte, impactul este dublu. Prin acest dosar o lovitura puternica poate primi nu doar premierul Ponta, ci si PNL. Practic, asa cum se va putea observa, din stenograme reiese ca pentru ASF se ducea o batalie intre doua grupari din PNL: una apropiata de presedintele Crin Antonescu si cealalta situata in jurul lui Daniel Chitoiu si Dan Radu Rusanu. Nu este deloc exclus ca toti liderii PNL care apar in discutii sa fie chemati rand pe rand la DNA, iar pentru unii dintre ei chiar sa se ceara urmarirea penala. Oricum, lovitura de imagine va fi devastatoare pentru PNL.

Nu in ultimul rand, poate acum se explica de ce Crin Antonescu a facut un pas inapoi in lupta sa impotriva regimului Basescu, de ce acesta l-a “eliminat” din guvern si partid pe Daniel Chitoiu, dar si de ce premierul Victor Ponta si-a schimbat brusc discursul la adresa DNA, devenind mult mai bland.

Iata stenograme din “Dosarul ASF”

Convorbire telefonica intre Laura Chitoiu si un “domn”:

Laura Chitoiu: Cine e CE, ca n-am inteles?

Domn: Comisia Europeana… Au zis “Domne, o dati acuma si cand ajunge in Parlament o faceti varza iar” (…)

Convorbire telefonica intre Tudor George Daniel si un ”domn”:

Tudor George Daniel: OUG este facuta… si este pusa pe ordinea de zi suplimentara de catre Chitoiu… S-a dus Chitoiu si a zis: domne, nu mai e timp ca vine Fondul

Domn: E Fondul pe 23, am inteles. (…)

Tudor George Daniel: Eu cred ca trebuia Legislativul sa hotarasca, nu OUG, dar in fine. Gandeste-te ca chestia asta a trecut de doua ori prin Parlamentul Romaniei… Si a fost respinsa. Si de Curtea Constitutionala. (…)

Tudor George Daniel: Am inteles ca nu mai vrem sa trecem de Senat, vrea sa dea Ponta o ordonanta de urgenta (…)

Tudor George Daniel: Crin nu a stiut, ca s-a dus nevasta-mea la el in plen si a zis: ba nu stiu nimic. Am zis: nu stii ca s-a intamplat. Nu, zice, nu stiu ca s-a amanat, e imposibil asa ceva. (…)

Tudor George Daniel: Iti spun eu de unde vine. Vine de la control… Victor nu e de acord sa-i dea lui toata puterea…ca s-a vorbit cu Victor

Convorbire telefonica intre Tudor George Daniel si un ”domn”:

Domn: S-a amanat si cica iarasi ii scandal din ce mi-a zis, intre Rusanu si gruparea Rusanu si alalaltu…

Tudor George Daniel: Care?

Domn: Sefu de partid.

Tudor George Daniel: Si Crin?

Domn: Da!

Tudor George Daniel: Nu stie nimic Crin! (…)

Convorbire telefonica intre Tudor George Daniel si o ”femeie”:

Tudor George Daniel: Am inteles ca premierul vrea sa dea OUG.

Femeie: Pentru ce?

Tudor George Daniel: Pf… ca a informat ca nu trece aia, incompatibilitatea, si probabil angajandu-se vrea sa dea ordonanta… Deci e un mare precedent, iti dai seama? Io nu cred ca poti sa lasi la asa ceva deschis, ca daca vreau sa-ti fac eu tie rau, intru la nu stiu ce institutie care e incompatibila si zbori si tu ca esti incompatibila…

Tudor George Daniel: Gandeste-te ca oamenii au copii, mi-am facut un calcul, sunt vreo 10.000 de oameni implicati in chestia asta daca-i luam pe toti deputatii si incepem sa-i multiplicam, sa vedem de grade de rudenie, e foarte prost.

Convorbire telefonica intre Tudor George Daniel si un ”domn”:

Domn: Au cerut inscrierea pe ordinea de zi a unei OUG pe care o face Chitoiu.

Tudor George Daniel: El scrie OUG?

Domn: El o scrie, da. Bine, cu Dan… Acum am verificat eu, am vorbit si cu Ilie Sarbu, am vorbit si la cabinet cu Vlad Stoica (n.r. – seful de cabinet al lui Victor Ponta) si mi-a zis: da, mi-au cerut inscrierea pe lista suplimentara a unei ordonante ASF.

Tudor George Daniel: Ihim…

Domn: Sub pretextul ca nu mai e timp si ca se supara FMI si CE.

Domn: Nu puteti vorbi cu Chitoiu? Chiar asa e dusmania de mare?

Tudor George Daniel: Nu, nu se poate. Lupta mare!

Domn: Bine, dar el nu tine cont de Crin? N-are nicio treaba?

Tudor George Daniel: Nu tine de nimic.

Convorbire telefonica intre Tudor George Daniel si un ”domn”:

Domn: S-a amanat maine?

Tudor George Daniel: Da, am inteles ca urmare a presiunilor pe care le face Chitoiu si cine le mai face.

Domn: Aaa

Tudor George Daniel: De fapt s-a amanat ca sa dea ordonanta de urgenta

Domn: Pai nu se poate sa dea ordonanta de urgenta, ca tot aia e

Tudor George Daniel: Cum sa fie tot aia? Pentru ca toate astea pe care le trecusem noi, cu controlul, cu dracu, cu lacu, nu mai apar, da? O sa cada.

Domn: Nu cad.

Tudor George Daniel: De ce?

Domn: Ca le tine Victor, e de acord cu ele.

Tudor George Daniel: Pai n-are cum sa le dea in ordonanta.

Domn: Nu, nu, e altceva, nu.

Convorbire telefonica intre Tudor George Daniel si o ”doamna”:

Doamna: Uite asa, da OUG direct. Asta vorbeam cu toata lumea ca e inadmisibil. A intrerupt procesul legislativ exact la camera decizionala, ai inteles?

Tudor George Daniel: Ihi!

Doamna: Pentru ca asa vrea Ponta, probabil pe mana cu ceilalti!

Tudor George Daniel: Chitoiu!

Doamna: Exact!

Discutie intre Tudor Daniel George si sotia sa Daniela Tudor, senatoare PNL, despre interventiile pe care aceasta din urma le-ar fi facut la Crin Antonescu:

Tudor Doina: Toata lumea este oripilata.Oripilata!

Tudor George Daniel: Pai da, da’ Crin?

Tudor Doina: Crin nu stia nimic. M-am dus la Crin ca de aia te tot sunam.Am zis: sa-mi bag picioarele, ma duc si intreb direct pe el.

Tudor George Daniel: IhI.

Tudor Doina: Zic: “stiu ca nu vreti neaparat sa ma vedeti pe mine.” Zice: “Ba da. Da’ se poate?” A venit, m-a pupat. Zic: “stiti ceva de amanare?” Zice: “Nu stiu despre ce amanare, ce, cum.” Zic: “ASF-u’. Deci eram la faza de Senat, maine aveam comisiile reunite si brusc s-a amanat totul si se da ordonanta de urgenta.” Zice: “Cum adica?” Pai zic: Nu stiti?” Nu.” “Domnu’ Ponta da ordonanta de urgenta.” Futu-i mama ma-sii ca cu asta nu mai poti sa vorbesti nimic ca asta face numai cum Il taie capu’, ca aia, ca aia.” Era…

Tudor George Daniel: Da’ nu face nimic.

Tudor Doina: Nu, Da’…

Tudor George Daniel: Pai si nu i-ai zis: nu puteti sa vorbiti cu el ca nu-i normal asa ceva.

Tudor Doina: Ba da, ba da.

Tudor George Daniel: Si?

Tudor Doina: Si-a zis: “Nu poti sa vorbesti cu el.” Zice: “Nu se poate vorbi cu el. Eu nu mai am ce sa vorbesc cu el.” Zice: “Nu se poate vorbi. Face numai ce vrea, cum vrea”.

Discutie dintre Tudor Daniel George si sotia sa Daniela Tudor, in care se mentioneaza numele liderilor PNL Dan Motreanu si Eduard Hellvig:

Tudor Doina: Dani (n.r. – Dan Motreanu) mi-a zis ca stie ceva , dar ca nu poa’ sa vorbeasca ca era in sedinta aia de regionalizare cu Dragnea si ca n-avea loc sa se intoarca de nici un fel si ca el stie ceva si ca nu… nu e tocmai in regula. Nu stiu ce. Deci sunt in… undeva plutesc. Un cacat. Ai inteles?

Tudor George Daniel: Ihi, Ihi, Ihi.

Tudor Doina: Imi fac nervi.

Tudor George Daniel: Pai da-i un mesaj lui… asta.

Tudor Doina: I-am dat lu’ Edi (n.r. Eduard Hellvig).

Tudor George Daniel: Nu. Lu’ Edi i-am dat eu si-a zis ca se intereseaza, da’ da-i lu’…Motreanu: ma, zi-mi o vorba, zi-mi motivu’.

Tudor Doina: Ok

Discutie dintre Daniel Tudor si Eduard Hellvig, secretar general al PNL la acea vreme:

Tudor George Daniel: Poate vorbesti cu Crin totusi: ba, uite, nu e normal ce se-ntampla. Asta e o lucrare care uite cum s-a facut.

Eduard Hellvig: Da’ pot sa vorbesc, da’ ti-am spus ca nu stiu daca poa’ sa faca si el ceva pentru ca….

Tudor George Daniel: Pai daca-i da telefon la ala..

Eduard Hellvig: Sunt trei argumente

Tudor George Daniel: …si-i spune: ba, am si eu o rugaminte. Ala respecta exact cum….s-a facut, nu-ti face ambitii sa-l scoti tu pe Tudor ca nu e-n regula.

Discutie dintre Daniel Tudor si Ovidiu Marian, fost secretar general al Senatului:

Tudor George Daniel: Alo?

Marian Ovidiu: Vor sa faca amendamente, da’ am Inteles ca la nivel inalt s-a hotarat asta.

Tudor George Daniel: Da, Probabil ca au hotarat cei doi. Da.

Marian Ovidiu: Nu stiu nominal si nici nu pot sa-ti spun acuma nominal…

Tudor George Daniel: Da, da, da.

Marian Ovidiu: …dar s-a hotarat la nivel inalt ca vor sa vina cu amendamente si s-amane o saptamana.

Tudor George Daniel: Am inteles.

Marian Ovidiu: Asta mi-a zis …

Tudor George Daniel: OK.

Marian Ovidiu:….copresedintele comisiei.

Tudor George Daniel: Am inteles. OK

Marian Ovidiu: Bine?

Tudor George Daniel: Bine, mersi mult! Te pup. Mersi!

Discutie intre Daniel Tudor si deputatul PNL Dan Motreanu:

Motreanu Dan: Alo?

Tudor George Daniel: Hei!

Motreanu Dan: Noutati?

Tudor George Daniel: Ma…da. Diverse. Nu treci pan’ la noi?

Motreanu Dan: A, mai sunteti?

Tudor George Daniel: Da, da, da. Io am plecat putin in oras dar

ma-ntorc imediat.

Motreanu Dan: Bine, hai.

Tudor George Daniel: E George (n.r. – deputatul PNL George Scutaru) si cu Bigiu (n.r. Cristinel Bigiu, seful CJ Buzau) acolo.

Motreanu Dan: Da? Bine.

Tudor George Daniel: Da, da, Da? Bine, hai!

Discutie intre Daniel Tudor si presedintele Consiliului Judetean Buzau, Cristinel Bigiu:

Tudor George Daniel: Deci maine trebuia sa intram la comisii cu…ce a

fost la Camera Deputatilor…s-a amanat si am inteles ca…am inteles e scandal ca nu mai vor sa trecem la Senat vrea sa dea Ponta o ordonanta de urgenta.

Bigiu Cristinel: Si te afecteaza cu ceva?

Tudor George Daniel: Pai nu stiu ce da in ea. Eu stiu? In principiu n-ar trebui sa ma afecteze.

Bigiu Cristinel: Pai stii ca vorbiseram asta atunci.

Tudor George Daniel: Da, da, da, da, da. In principiu n-ar trebui sa ma afecteze da’ eu stiu…

Bigiu Cristinel: Inseamna ca vrea sa bage asta cu incompatibilitatile, atat, adica aste e chestie care o…

Tudor George Daniel: Probabil ca asta cu incompatibilitatile..eu am….

Bigiu Cristinel: Pai astia-s tampiti ca asta nu te costa pe tine ca tu ti-ai rezolvat intr-un fel problema, o sa-i coste juma de an pe toti parlamentarii.

Tudor George Daniel: No, oi vedea macar ce dracu facem.

SMS primit de Laura Chitoiu: “CE nu e de acord cu OUG, se agita sa-i convinga”